Հայաստանի Հանրապետության փաստաբանների պալատում ստորագրվեց հուշագիր ՀՀ փաստաբանների պալատի և «Փորձաքննությունների ազգային բյուրո»-ի միջև: Հուշագիրը ստորագրեցին ՀՀ փաստաբանների պալատի նախագահ Արա Զոհրաբյանը և «Փորձաքննությունների ազգային բյուրո»-ի տնօրեն Արտաշես Ջավադյանը: ՀՀ փաստաբանների պալատի նախագահ Արա Զոհրաբյանն ասաց, որ հուշագրի ստորագրումից հետո արտադատարանական կարգով փաստաբանները կդիմեն բյուրո, կստանան իրենց անհրաժեշտ տեղեկատվությունը, եւ շահառուն, ըստ էության, լինելու է հասարակությունը: Արտաշես Ջավադյանն էլ ասաց, որ որպես խոշորագույն կառույց «Փորձաքննությունների ազգային բյուրոն» համագործակցել է ուժային կառույցների հետ, սակայն դատական համակարգի մրցակցության սկզբունքների հարգման պայմաններում է՛լ ավելի կարեւորվում է պաշտպանական կողմին նույն ռեժիմով, նույն գիտական մակարդակով, նույն խստությամբ տեղեկատվություն տրամադրելը: Ա.Ջավադյանն նաեւ նշեց, որ փաստաբանների դպրոցի հարցում նույնպես ակտիվ մասնակցություն կունենան, մասնավորապես, կիրառական քրեագիտության, դեպքի վայրի, մի շարք առարկաների դասավանդման մեթոդիկայի ներմուծմամբ: